2o6 C. PLINII HIST. NAT. LIB. XXXVI. 



complexus est terram, oculorum medicamentis utilissi- 

 mum : item mammarum ac testium vitiis. 



Melitites : medicinae ex eo, vi. 



XXXIII. Melitites lapis succum remittit dulcem melli- 

 tumque. Tusus et cerae mixtus , eruptionibus pituitae , 

 maculisque corporis medetur, et faucium exulcerationi. 

 Epinyctidas tollit, et vulvarum dolores impositus velleri. 



Gagates : medicinae ex eo , vi. 



XXXIV. Gagates lapis nomen habet loci et amnis 

 Gagis Lyciae. Aiunt et in Leucolla expelli mari, atque 

 intra xn stadia colligi. Niger est, planus, pumicosus, 

 non multum a ligno differens , levis , fragilis : odore , si 

 teratur, gravis. Fictilia ex eo inscripta non delentur. 

 Quum uritur, odorem sulphureum reddit. Mirumque, 

 accenditur aqua , oleo restinguitur. Fugat serpentes ita , 

 recreatque vulvae strangulationes. Deprehendit sonticum 

 morbum , et virginitatem suffitus. Idem ex vino de- 

 coctus, dentibus medetur, strumisque cerae permixtus. 

 Hoc dicuntur uti magi in ea , quam vocant axinoman- 

 tiam : et peruri negant, si eventurum sit, quod aliquis 

 optet. 



Spongites : medicinae ex eo , vi. 



XXXV. Spongiae lapides inveniuntur in spongiis, et 



* 



